Yalın

Hüseyin Yalın (1980-yil 30-martda tugʻilgan), Yalın familiyasi bilan mashhur, turk pop qoʻshiqchisi. Yalın 2004-yilda „Zalim“ qoʻshigʻi bilan muvaffaqiyatga erishdi.

Yoshligi 
Hüseyin Yalın 1980-yil 30-martda Istanbulning Nişantaşı shahrida Figen va Kamil Yalın olilasida tugʻilgan. Boshlangʻich maktabni Ataköy, Bakırköyda oʻqidi. Yalınning Ferai Tınç ismli jurnalist amakisi bor.

Musiqiy faoliyati 
Tez orada Yalın qoʻshiq yozishni boshladi va oxirida Kargoning gitarachisi Selim Öztürk bilan albom ishlab chiqarish uchun hamkorlik qildi. Selim Öztürk albomga prodyuserlik qildi, Kargoning boshqa aʼzolari Serkan Çeliköz va Burak Karataş navbati bilan klaviaturachi va barabanchi boʻlib xizmat qildi. Yalın oʻzining birinchi albomi uchun barcha qoʻshiqlarni yozgan va „Ellerine Sağlık“ albomi 2004-yilning mart oyida „Universal Music“ yorligʻi ostida chiqarilgan. Albomning asosiy singli „Zalim“ Turkiyada xit boʻldi va albom bir hafta ichida 200 000 nusxada sotildi. „Hürriyet“ muxbiri Ebru Çhapa gazetaga yozgan sharhida qoʻshiqning kompozitsiyasi va soʻzlarini yuqori baholadi. Oy oxiriga kelib u 300 000 nusxada sotilgan. Chiqarilganidan keyin toʻrt oy ichida ularning soni 500 mingga yetdi. Natijada, u „Guns N' Roses“dan keyin „Universal Music“ning eng koʻp sotilgan albomlari roʻyxatida 4-oʻrinni egalladi. „MÜ-YAP“ ham uni „Yilning eng koʻp sotilgan albomlari“ dan biri sifatida tan oldi. Albom raqamli platformalarda ijobiy qabul qilindi va oʻsha paytda 1 million va 700 ming yuklab olish bilan rekord oʻrnatdi. Natijada Yalın raqamli platformalardagi albomining muvaffaqiyati bilan 2 million dollar oldi. „Zalim“ uchun klip chiqargandan soʻng, u „Sonsuz Ol“ va „Günaydın“ uchun alohida kliplarni yozib olib, taqdim etdi. Turkiya musiqa mukofotlari marosimida Yalın „Eng yaxshi erkak debyutant“ deb tanlandi va „Zalim“ qoʻshigʻini albaniyalik qoʻshiqchi Rovena Stefa va bolgariyalik qoʻshiqchi Toni Storaro „Zemer“ va „Greshnica“ nomi bilan kaver qildi. Qoʻshiq koʻplab tillarga, jumladan yunon, rus, serb va arab tillariga tarjima qilingan. Ushbu albomdagi „Değmez“ qoʻshigʻi „Universal Music“ prodyuserlaridan biri Martin Kierszenbaum tomonidan yapon qoʻshiqchisi Ai’ning „Whatʼs Goinʼ On Ai“ albomida foydalanish uchun qayta tartibga solingan. 2006-yilda Yalın Ai va amerikalik reggi ijrochisi Shaggy bilan Aining „Whatʼs Goinʼ On Ai“ albomida „Famous feat. Shaggy and Yalın“ treki bilan hamkorlik qildi.

NTV telekanalining musiqiy dasturi hakamlari „Ellerine Sağlık“ albomini Turkiyada soʻnggi oʻn yillikning eng yaxshi oʻninchi albomi sifatida tanladilar.

Albom muvaffaqiyatidan soʻng gastrol safariga chiqqan Yalın, Istanbuldagi Cemil Topuzlu Ochiq havo teatri va Rumelihisarida kontsert berdi, ortidan Turkiya va Yevropa boʻylab 40 ga yaqin konsert berdi.

Keyingi faoliyati 
"Ellerine Sağlık" muvaffaqiyatidan soʻng gastrolda boʻlganida, 2004-yil dekabr oyida Yalın ikkinchi studiya albomi ustida ishlay boshladi. „Universal Music“ning Turkiyada yopilishi tufayli uning birinchi albomi aksiyalari toʻxtadi va ikkinchi albomi tayyorgarligini davom ettirish uchun „Pasaj Müzik“ bilan shartnoma imzoladi. Albomdan klip olgan birinchi qoʻshiq „Küçücüğüm“ boʻldi, undan keyin „Bir Bakmışsın“ va „Ben Bilmem“ qoʻshigʻi. Toʻrtinchi klip „Keşke“ uchun ishlangan boʻlib, Yalın ushbu musiqaga shunday taʼrif beradi: "Men yaratgan eng yaxshi qoʻshiq". Albomning bosh qoʻshigʻi „Küçücüğüm“ „POPSAV“ tomonidan „Yilning eng yaxshi qoʻshigʻi“ sifatida taqdirlandi. Keyinchalik 2005-yil sentyabr oyida Volga Tamözning „Küçücügʻim“ remiksi chiqdi. „Bir Bakmışsin“ 2006-yilning eng koʻp sotilgan albomlaridan biriga aylandi va „MÜ-YAP“ albomga oltin sertifikat berdi.

Yalınning „Her Şey Sensin“ nomli uchinchi studiyaviy albomi 2007-yilning mart oyida „Avrupa Müzik“ yorligʻi ostida chiqdi. Barcha qoʻshiqlar Yalınning oʻzi tomonidan yozilgan va u misrlik zarbchi Hossam Ramzy, amerikalik gitarachi Tim Pierce bilan ishlagan, u koʻplab ijrochilarning (jumladan, Michael Jackson, Bon Jovi, Eric Clapton, Shakira, Christina Aguilera) albomlarida qatnashgan va Oldin „Ringo Starr“ bilan ishlagan amerikalik bass ijrochi Mett Bissonette bilan ham ishlagan. Chiqarilganidan keyin 20 kun ichida albom 110 000 nusxada sotilgan. „Yilning eng koʻp sotilgan albomlaridan biri“ sifatida „MÜ-YAP“ tomonidan oltin sertifikat oldi. „Her Şey Sensin“ klipiga Cemil Ağacıkoğlu rejissyorlik qildi. Keyinchalik „Cumhuriyet“ va „Kalamadim“ qoʻshiqlariga yana ikkita klip suratga olindi. „Cumhuriyat“ ham muxlislar va tanqidchilar tomonidan yaxshi kutib olindi.

Qisqa tanaffusdan soʻng, 2009-yilda u „Ben Bugün“ nomli yangi albomini chiqardi. Barcha qoʻshiqlar Yalın tomonidan yozilgan va Alper Erinç tomonidan aranjirovka qilingan. Albom uchun suratlar Mehmet Turgut tomonidan suratga olingan. Yalınning oʻsha paytdagi jami albom savdosi 1 million boʻlib, unga jami 6 million dollar daromad keltirgan.

5 yil davomida toʻrtta albom chiqargan Yalın oʻzining yangi „Anlat Güzel Mi Oralar“ singlini chiqarish uchun 2012-yil iyungacha kutdi. Qoʻshiq muallifi Yalın, prodyuserligi „Avrupa Müzik“, Ozan Çolakoğlu aranjirovkachisi boʻldi.

Boshqa ishlari 
Yalın, „Vestel“ uchun bir qator reklama roliklarida ham ishtirok etgan. Yalın, 9 yoshli Alara Bağcı oʻynagan kichkina qizchaning orzularini bezab turgan mashhur shaxs rolini oʻynadi. „Vestel“ning „doʻstona texnologiya“ mavzusidagi ushbu reklama roliklarida brendning yulduzi Vestrons ham paydo boʻldi.

2013-yilning may oyida ozarbayjonlik qoʻshiqchi Elçin Ceferov Yalınning „Ah Be Kardeşim“ klipidan ilhomlangan „Bana onu çağırın gelsin“ qoʻshigʻiga klip suratga oldi.

Diskografiyasi 

 Albomlar

 Ellerine Sağlık (2004)
 Bir Bakmışsın (2005)
 Herşey Sensin (2007)
 Ben Bugün (2009)
 Sen En Güzelsin (2012)
 Bayıla Bayıla (2016)

 Musiqalar

 „Anlat Güzel Mi Oralar?“ (2011)
 „Keyfi Yolunda Aşkı Sonunda“ (2013)
 „Aşk Diye“ (2014)
 „Bir Bahar Akşamı“ (2015)
 „King for One Day“ (2015)
 „Yeniden“ (2015)
 „Benimki“ (2015)
 „Hele Bi Başla“ (2018)
 „Sensiz Ben Ne Olayım“ (2018)
 „Deva Bize Sevişler“ (2019)
 „Deme Bana Yokum“ (2019)
 „İstanbul“ (2019)
 „Ya Sabır“ (2020)
 „Halbuki“ (2020)
 „Oyunbaz“ (2020)
 „Ver O Zaman Gömleklerimi“ (2021)
 „Yaz Gülü“ (2021)
 „Bu da Geçer mi Sevgilim“ (2022)
 „O Yaz Bu Yaz“ (2022)

Manbalar

Havolalar 

 

Yashayotgan insonlar
1980-yilda tugʻilganlar
Musiqachilar